Maghju

Maghju hè u quintu mese di l'annata è di u calendariu gregurianu. 

 Citazione 
Pruverbi
U mese di maghju hè mintuvatu in uni pochi di pruverbii è spressione corse. Per esempiu:
 Par maghju o par maghjonu, ùn ti caccià u to pilonu.
 Serate di ghjennaghju è ghjurnate di maghju.
 U piu beddu ceppu, teni lu à maghju.
 Maghju urtulanu assai paglia è pocu granu.
 Matinati di maghju è sirintini di ghjinnaghju.
 Per ogni runzinu vène u so Maghju.
 U fasgiulaghju, fà lu di Maghju.
 L’acqua di ghjinnaghju alloca u vinu à maghju.
 Aprile è maghju lumagaghju.
 Veni d'aprili è ti farò murire, veni di maghju è ti cuntintaraghju.
Sprissione
Hè ancu citatu in a sprissione:
 longu quant'è maghju.
Paghjelle
Maghju hè mintuvatu dinù in a paghjellawww.paghjella.com:
U primu fiore di maghju
Hè quellu di la viola
Ma lu più chì mi dispiace
Hè d'avè l'à coglie sola
Chì le pene di l'amore
Ùn le sà chè chì le prova.

 Note 

 Referenze 
 Arnestu Papi, Manghjà è bia
 Saravelli-Retali, 1976, A vita in Corsica cù i pruverbii è i detti - La vie en Corse à travers proverbes et dictons, Nice: Don Bosco
 Stefanelli, Marcedda, Tempu è staghjoni, U Taravu 176, ghjinnaghju 2009
 paghjella.com Inventariu di e paghjelle 

 05